SPRC ค่าการกลั่นลดฉุดผลงานปี 62 พลิกขาดทุน 2.8 พันลบ. แจกปันผล 0.0625 บ. XD 5 มี.ค.63
SPRC ค่าการกลั่นลดฉุดผลงานปี 62 พลิกขาดทุน 2.8 พันลบ. แจกปันผล 0.0625 บ. XD 5 มี.ค.63
SPRC ค่าการกลั่นลดฉุดผลงานปี 62 พลิกขาดทุน 2.8 พันลบ. แจกปันผล 0.0625 บ. XD 5 มี.ค.63
21 ก.พ. 2563

บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC รายงานผลการดำเนินงานประจำปี 2562 ดังนี้

ทั้งนี้ ปัจจัยที่ส่งผลให้บริษัทพลิกขาดทุน เนื่องจากปริมาณน้ำมันดิบที่นำเข้ากลั่นในปี 2562 เท่ากับ 134 พันบาร์เรลต่อวัน ลดลงจาก 160 พัน บาร์เรลต่อวันในปี 2561 หรือลดลงร้อยละ 16 ซึ่งเป็นผลจากการลดกำลังการผลิตของหน่วยกลั่นน้ำมันดิบ และหน่วยผลิตอื่น เพื่อให้เกิดประโยชน์สูงสุด ขณะที่ค่าการกลั่นในตลาดได้อ่อนตัวลง และการกลั่นในช่วงก่อนเข้าสู่การซ่อมบำรุงตามแผน รวมถึงการการซ่อมบำรุงใหญ่ตามแผนในไตรมาส 4/62 ทำให้บริษัทฯมีรายได้รวมในปี 2562 ลดลงร้อยละ 19 จากปี 2561
ประกอบกับการลดลงของราคาขายผลิตภัณฑ์ปิโตรเลียม และมีผลขาดทุนในทั้ง EBITDA และขาดทุนสุทธิใน 2562 เนื่องจากกำลังการผลิตที่ลดลงการอ่อนตัวของทั้งค่าการกลั่นตลาด และค่าการกลั่นทางบัญชีที่ถึงแม้ว่าจะมีกำไรเล็กน้อยจากสต๊อคน้ำมันก็ตาม และค่าใช้จ่ายที่เกี่ยวกับการปิดซ่อมบำรุงโรงกลั่นตามแผน
โดยหากไม่รวมกำไรจากสต๊อคน้ำมันค่าการกลั่นตลาดของบริษัทฯ ในปี 2562 อยู่ในระดับต่ำที่ 3.39 ดอลลาร์สหรัฐต่อบาร์เรลเมื่อเทียบกับ 5.67 ดอลลาร์สหรัฐต่อบาร์เรลในปี 2561 เนื่องจากค่าการกลั่นตลาดที่ปรับตัวลดลงจากการอ่อนตัวลงของราคาผลิตภัณฑ์ปิโตรเลียมเมื่อ เทียบกับราคาน้ำมันดิบดูไบเนื่องจากอุปสงค์ที่ลดต่ำลง อย่างไรก็ตาม การแข็งค่าของเงินบาทอย่างต่อเนื่องในปี 2562 ทำให้บริษัทฯ มีกำไรจากอัตราแลกเปลี่ยนที่มากขึ้นและเป็นบวกต่อผลประกอบการในปี 2562
อย่างไรก็ตาม บริษัทยังจ่ายปันผลจากกำไรสะสมเป็นเงินสด 0.0625 บาทต่อหุ้น ขึ้น XD วันที่ 5 มี.ค.63 และกำหนดจ่าย 7 พ.ค. 63